**HMS Loke** oli Ruotsin laivaston vuonna 1869 vesillelaskettu John Ericsson -luokan monitori.

Valmistus
---------

*Pääartikkeli: John Ericsson -luokka*
Aluksen rahoitus vahvistettiin vuoden 1866 budjetissa ja se tilattiin 8. maaliskuuta 1867 Motala Verkstadin Norrköpingin telakalta. Aluksen suunnitteli Jacques d’Ailly, joka oli suunnitellut aiemmatkin John Ericsson -luokan alukset. Köli laskettiin vielä maaliskuussa 1867, mutta alus laskettiin vesille vasta 4. syyskuuta 1869. Nimi vahvistettiin 17. helmikuuta 1870 annetulla päiväkäskyllä. Alus otettiin palveluksen marraskuussa 1871, jolloin sen valmistuskustannukset olivat hieman yli 1,2 miljoonaa Ruotsin kruunua.

Aluksen aseistusta täydennettiin jo koeajoissa 25 mm Nordenfelt M/77 -tykki ja kaksi 12 mm Palmcrantz M/75 -konekivääriä asennettiin vuonna 1877. Konekiväärit korvattiin vuosina 1885–1887 25 millimetrin tykeillä. Aluksen pääaseet vaihdettiin vuonna 1890 kahteen 240 millimetrin Finnspång M/76 -tykkiin 3. maaliskuuta 1882 annetun päiväkäskyn mukaisesti.

Palvelus
--------

Alus oli palveluksessa ainoastaan kuusi purjehduskautta, mikä oli paljon vähemmän kuin muilla Ruotsin merivoimien monitoreilla. Purjehduskaudet olivat:

* 22. lokakuuta-9. joulukuuta 1871 komentajakapteeni Pantzerhielm
* 19. kesäkuuta-7. syyskuuta 1872 komentajakapteeni Pantzerhielm
* 21. heinäkuuta-7.. syyskuuta 1875 komentajakapteeni Pantzerhielm ( 21. -29. heinäkuuta sijaisena kapteeni Klintby)
* 19. kesäkuuta-4. syyskuuta 1876 komentajakapteeni Fachs
* 2. heinäkuuta-4. syyskuuta 1877 komentajakapteeni Broberg
* 8. heinäkuuta-8. syyskuuta 1880 komentajakapteeni Lindmark

Laivaston esikunta teki varauksen vuoden 1903 budjettiin 270 000 kruunusta *Loken* modernisointiin. Työn kokonaiskustannuksiksi arvioitiin 540 000 kruunua, joka edellytti hakemusta maan hallitukselta. Kun hallitus päätti monitorien tulleen tiensä päähän niin modernisoinnista päätettiin toistaiseksi luopua. Laivaston esikunta teki uuden hakemuksen vuonna 1908, mutta maan hallitus hylkäsi sen samoin perustein. Aluksen modernisoinnista päätettiin luopua ja se poistettiin palveluksesta 21. elokuuta 1908. Alus asetettiin myyntiin 62 922 kruunun lähtöhinnalla. Aluksen ostajasta ei ole tietoa, mutta todennäköisesti se romutettiin ennen ensimmäisen maailmansodan puhkeamista.

Lähteet
-------

* Bojerud, Stellan: Monitors and Armored Gunboats of the Royal Swedish Navy, Part I.  *Warship International*, 1986, XXIII. vsk, nro 2, s. 167-180. Toledo, Ohio, USA:  International Naval Research Organization Inc. (INRO). ISSN 0043-0374.   (englanniksi)
* Hofsten, Gustaf von & Waernberg, Jan: *Örlogsfartyg - Svenska maskindrivna fartyg under tretungad flagg*. Luulaja: Svenskt Militärhistoriskt Bibliotek, 2004. ISBN 91-974384-3-X. (ruotsiksi)
* Gardiner, Robert (toim.): *Conway's All the World's Fighting Ships 1860–1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)
* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)

### Viitteet

1. ↑  Bojerud, Stellan s. 168-169
2. ↑  Bojerud, Stellan s. 177
3. ↑  Bojerud, Stellan s. 180
4. ↑  Bojerud, Stellan s. 179-180

*John Ericsson* -luokan monitorit

|  |  |
| --- | --- |
| Ruotsin merivoimat | *HMS John Ericsson* - *HMS Tordön* - *HMS Tirfing* - *HMS Loke* |
| Norjan laivasto | *KNM Mjølner* |

|  |
| --- |
| Edeltäjä: ei edeltäjää – Seuraaja: *HMS Garmer* |